stanford-oval/wikipedia huggingface dataset:
Agía Marína (Léros)

| Agía Marína Αγία Μαρίνα |
| --- | --- |
 Agía Marínan kaupunki.
 Agía Marína
 Koordinaatit: 37°09′22″N, 26°51′04″E 
Valtio:  Kreikka
Alue:  Etelä-Egean saaret
Alueyksikkö:  Kálymnos
Kunta:  Léros
Hallinto:  
 – Asutustyyppi:  kaupunki
 – Kallikrates-koodi:  6105000001
Väkiluku (2011):  2 372
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Agía Marína (kreik. Αγία Μαρίνα) on Kreikan kaupunki, joka sijaitsee Léroksen saarella ja kuuluu Léroksen kuntaan, Kálymnoksen alueyksikköön ja Etelä-Egean saarten alueeseen. Kaupungin väkiluku on 2 372 (vuonna 2011). Agía Marína on Léroksen saaren pääkaupunki sekä Léroksen kunnan kuntakeskus.
Agía Marínan Pyhän Marinan (Agía Marína) kirkko.
Agía Marína on mahdollisesti saaren ensimmäinen kaupunki. Se on kasvanut nykyisin yhteen saaren aiemman pääkylän Plátanoksen, jossa Léroksen kunnantalo edelleen sijaitsee, sekä Pantélin kalastajakylän kanssa. Kylät sijaitsevat varsinaisen kaupungin itäpuolella. Lähellä sijaitsee myös keskiaikainen Léroksen linna eli Kástro (myös Kástro Panagías, ”Neitsyt Marian linna”).
Agía Marínan rakennuskannassa yhdistyvät perinteinen kreikkalainen saaristotyyli sekä uusklassiset rakennukset. Léroksen arkeologinen museo sijaitsee kaupungissa. Kaupungin satama on saaren toiseksi suurin Lakkín sataman jälkeen. Kaupunki on nimetty Pyhän Marinan eli Pyhän Margareetan (Agía Marína) mukaan.
Aiheesta muualla

Kuvia tai muita tiedostoja aiheesta Agía Marína Wikimedia Commonsissa
Agía Eiríni (Kéa)

| Agía Eiríni> Αγία Ειρήνη |
| --- | --- |
 Agía Eirínin arkeologista kohdetta.
Sijainti
 Agía Eiríni
Koordinaatit:  37°40′8″N, 24°19′33″E
Valtio:  Kreikka
Paikkakunta:  Kéa, Kéa-Kýthnos, Etelä-Egean saaret
Historia
Tyyppi:  asutus, temppeli
Ajanjakso:  3000–300 eaa.
Huippukausi:  2000–1450 eaa.
Kulttuuri:  kykladinen kulttuuri minolainen kulttuuri
Aiheesta muualla
  Agía Eiríni Commonsissa 
Infobox OKNimi-testi OK: 
Agía Eiríni (kreik. Αγία Ειρήνη; myös Agía Iríni) on pronssikautisen kykladisen kulttuurin aikaisen asutuksen arkeologinen kohde Kéan saarella Kreikassa. Se sijaitsee saaren pohjoisosassa lähellä Vourkárin kylää. Paikka on saanut nykyisen nimensä siellä sijaitsevasta Pyhälle Irenelle (Agía Eiríni) omistetusta kirkosta. Paikan muinaista nimeä ei tunneta.
Agía Eirínin asutuksen raunioita.
Agía Eiríni on yksi Egeanmeren saarten merkittävimpiä esihistoriallisia kohteita. Asutus on syntynyt viimeistään neoliittisen kivikauden lopulla noin 3000 eaa. ja se on ollut käytössä noin vuoteen 1450 eaa., jolloin se tuhoutui suuressa maanjäristyksessä. Asutuksella on ollut käytössään suojaisa satama. Keramiikkalöytöjen perusteella asutus on harjoittanut laajaa kauppaa Egeanmeren alueella ja on se ollut kiinteissä yhteyksissä sekä Kreetan minolaisen kulttuurin että Manner-Kreikan kanssa. Agía Eirínin arvellaan toimineen yhdyslinkkinä minolaisen ja mantereen mykeneläisen kulttuurin välillä 1700-luvulta eaa. lähtien.
Agía Eirínin asutuksen raunioita.
Alueen järjestelmälliset arkeologiset kaivaukset alkoivat vuonna 1960. Niitä on suorittanut American School of Classical Studies at Athens. Alueelta on löydetty varhaiskykladisia rakennuksia noin ajalta 2500–2000 eaa. Keskiseltä pronssikaudelta noin vuosilta 2000–1600 eaa. on säilynyt linnoitusrakennelmia sekä temppelin jäänteet. Suurimpiin rakennuksiin kuuluu minolainen ”kartano” (joskus nimellä ”palatsi”). Temppeli sijaitsi hieman erillään asutuksesta. Se on osa rakennusta, jonka koko on noin 23 x 6 metriä. Kyseessä on yksi ensimmäisiä löydettyjä minolaisen ajan temppeleitä, mikä on osaltaan osoittanut vääräksi sen aiemman luulon, ettei minolaisilla olisi ollut erillisiä suuria temppeleitä.
Tutkimus on osoittanut, että Agía Eirínin temppeli on ollut jatkuvassa käytössä asutuksen tuhon jälkeen jopa tuhat vuotta. Se oli rakennettu noin vuonna 1400 eaa., korjattu uuden maanjäristyksen jälkeen noin vuonna 1200 eaa., ja ollut käytössä aina hellenistiselle ajalle (noin 300 eaa.) saakka. Paikalta löydetyssä antiikin aikaisessa votiivikirjoituksessa temppelin kohteeksi mainitaan Dionysos. Tämä osoittaa jatkuvuutta minolais-mykeneläisen ja antiikin kreikkalaisen uskonnon välillä. Erikoista on myös se, ettei Kéa muutoin ole ollut merkittävä keskus antiikin aikana. Temppeliä lukuun ottamatta paikka on ollut antiikin aikana vain pienimuotoisessa käytössä.
Temppelistä on löydetty muun muassa noin kahdenkymmenen naispuolisen terrakottapatsaan (korai) jäänteitä sekä taidokkaita keramiikka- ja käsityöesineitä. Patsaiden on arveltu esittävän joko jumalattaria tai (tanssivia) papittaria. Löydökset ovat Ioulídan arkeologisessa museossa.
Aiheesta muualla

Kuvia tai muita tiedostoja aiheesta Agía Εiríni Wikimedia Commonsissa
Eliud Kipchoge

| Eliud Kipchoge |
| --- | --- |
 Kipchoge Berliinin maratonilla 2015
Henkilötiedot
Syntynyt: 5. marraskuuta 1984 (ikä 40) Kapsisiywa, Nandin piirikunta, Kenia
Kansalaisuus:  Kenia
Yleisurheilija
Pituus:  167  cm
Paino:  59 kg
Laji:  kestävyysjuoksu
Ennätykset:  5 000 m: 12.46,53 10 000 m: 26.49,02 maraton: 2.01.09
Aiheesta muualla
Timanttiliiga
| Mitalit> Maa:  Kenia.Miesten yleisurheilu. Olympialaiset  | Mitalit> Maa:  Kenia.Miesten yleisurheilu. Olympialaiset  | Mitalit> Maa:  Kenia.Miesten yleisurheilu. Olympialaiset  | Maa:  Kenia> Miesten yleisurheilu. |
| --- | --- | --- | --- |
|  Kultaa | Rio de Janeiro 2016 | maraton |  |
|  Kultaa | Tokio 2020 | maraton |  |
|  Hopeaa | Peking 2008 | 5 000 m |  |
|  Pronssia | Ateena 2004 | 5 000 m |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 2003 | 5 000 m |  |
|  Hopeaa | Osaka 2007 | 5 000 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Moskova 2006 | 3 000 m |  |
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Kultaa | Kavarna 2012 | Joukkuekilpailu |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Hopeaa | Bryssel 2004 | Pitkän matkan joukkuekilpailu |  |
|  Hopeaa | Saint-Étienne 2005 | Pitkän matkan joukkuekilpailu |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Delhi 2010 | 5 000 m |  |
Eliud Kipchoge (s. 5. marraskuuta 1984 Kapsisiywa, Nandin piirikunta, Kenia) on kenialainen kestävyysjuoksija, joka kuuluu kalenjin-heimon nandi-haaraan. Hän on maratonjuoksun kaksinkertainen olympiavoittaja ja 5 000 metrin juoksun maailmanmestari ja kaksinkertainen olympiamitalisti.
Ura

Kipchoge hankki peruskunnon jo lapsena juostessaan joka koulupäivä yli kaksikymmentä kilometriä. Hän aloitti kestävyysjuoksuharjoittelun tosissaan kesäkuussa 2000. Aluksi hän ei saavuttanut mainittavaa menestystä, mutta voitettuaan kansallisen kymmenen kilometrin kilpailun 21. syyskuuta 2001 Patrick Sang alkoi valmentaa häntä ja antoi hänelle kunnolliset juoksuvarusteet. Seuraavana vuonna Kipchoge voitti Kenian kansalliset karsinnat maastojuoksun MM-kisoihin ja juoksi Dublinissa järjestetyissä kisoissa nuorten sarjan viidenneksi ja voitti kultaa joukkuekilpailussa. Myöhemmin samana vuonna hän juoksi Berliinissä 5 000 metrin juoksussa jo ajan 13.13,03.
Vuonna 2003 Kipchoge avasi juoksukauden voittamalla Kenian nuorten maastojuoksumestaruuden ja sen jälkeen nuorten maastojuoksun MM-kultaa sekä henkilökohtaisessa että joukkuekilpailussa. Kipchoge juoksi 27. kesäkuuta 2003 nuorten maailmanennätyksen 5 000 metrillä ajallaan 12.52,61. Hän osallistui samana vuonna Pariisin MM-kisoihin, joissa 5 000 metrin ennakkosuosikkeja olivat Etiopian Kenenisa Bekele ja Marokon Hicham el-Guerrouj. El-Guerrouj aloitti loppukirinsä 800 metriä ennen maalia ja johti kilpailua viimeiselle kierrokselle lähdettäessä. Kipchoge oli muutaman metrin hänen perässään ja Bekele hieman Kipchogea jäljessä. Kipchoge saavutti el-Guerroujin viimeisessä kaarteessa ja onnistui ohittamaan hänet loppusuoralla ja voitti MM-kultaa neljän sadasosan erolla loppuajalla 12.52,79. Kipchogen viimeisen kierroksen aika oli 53,4. Hän voitti samana vuonna vielä IAAF:n yleisurheilufinaalin 5 000 metrin kilpailun.
Kipchoge sijoittui Brysselin maastojuoksun MM-kisoissa 2004 pitkällä matkalla neljänneksi ja sai joukkuekilpailussa hopeaa. Myöhemmin samana vuonna hän juoksi Roomassa ajan 12.46,53, joka oli vuoden toiseksi nopein aika Bekelen maailmanennätyksen 12.37,35 jälkeen. Ateenan olympialaisissa 2004 hän joutui antautumaan el-Guerroujille sekä Bekelelle, mutta juoksi kolmanneksi. Saman vuoden syyskuussa IAAF:n yleisurheilufinaalissa hän voitti 3 000 metrin juoksun. Vuonna 2005 hän oli maastojuoksun MM-kisoissa pitkällä matkalla viides ja samalla joukkuekilpailussa hopealla. Helsingin MM-kilpailuissa hän oli 5 000 metrillä neljäs. IAAF:n yleisurheilufinaalissa hän sijoittui 3 000 metrillä toiseksi. 2006 sisäratojen MM-kisoissa Moskovassa hän oli 3 000 metrillä kolmas Bekelen ja Saif Saaeed Shaheenin jälkeen.
Osakan MM-kilpailuissa Kipchoge voitti hopeaa 5 000 metrillä. Hän hävisi kiritaistelun jälkeen Yhdysvaltain Bernard Lagatille 13 sekunnin sadasosalla ajalla 13.46,00. Pekingin olympialaisissa seuraavana vuonna Kipchoge toisti saavutuksensa, kun hän sijoittui olympiahopealle. Kovavauhtisessa kilpailussa Kenenisa Bekele otti selvän voiton. Kipchoge hävisi noin viisi sekuntia, mutta alitti silti Said Aouitan vanhan olympiaennätyksen. Berliinin MM-kilpailuissa 2009 hän sijoittui 5 000 metrillä viidenneksi. Delhin Kansainyhteisön kisoissa 2010 hän sai samalla matkalla hopeaa ajalla 13.31,32. Daegun MM-kilpailuissa 2011 hän sijoittui 5 000 metrillä seitsemänneksi.
Henkilökohtaiset ennätykset > Ulkoradat

| Matka | Aika | Paikka | Vuosi |
| --- | --- | --- | --- |
| 1 500 m | 3.33,20 | Hengelo | 2004 |
| Maili | 3.50,40 | Lontoo | 2004 |
| 3 000 m | 7.27,66 | Doha | 2011 |
| 2 mailia | 8.07,68 | Eugene | 2005 |
| 5 000 m | 12.46,53 | Rooma | 2004 |
| 5 kilometriä | 13.11 | Carlsbad | 2010 |
| 10 000 m | 26.49,02 | Hengelo | 2007 |
| 10 kilometriä | 28.11 | Utrecht | 2009 |
| Puolimaraton | 59.25 | Lille | 2012 |
| Maraton | 2.01.09 | Berliini | 2022 |
Henkilökohtaiset ennätykset > Sisäradat

| Matka | Aika | Paikka | Vuosi |
| --- | --- | --- | --- |
| 1 500 m | 3.36,25 | Birmingham | 2006 |
| 3 000 m | 7.29,37 | Stuttgart | 2011 |
| 5 000 m | 12.55,72 | Düsseldorf | 2011 |
Aiheesta muualla

Kuvia tai muita tiedostoja aiheesta Eliud Kipchoge Wikimedia Commonsissa
Miesten 5 000 metrin juoksun maailmanmestarit
Miesten maratonin olympiavoittajat
Ahenobarbus

Ahenobarbus (Kultaparta) oli roomalainen gens.
Gnaeus Domitius Ahenobarbus, vuoden 192 eaa. konsuli
Gnaeus Domitius Ahenobarbus, vuoden 162 eaa. konsuli ja edellisen poika.
Gnaeus Domitius Ahenobarbus, vuoden 122 eaa. konsuli
Gnaeus Domitius Ahenobarbus, edellisen poika, vuoden 96 eaa. konsuli, pontifex maximus
Lucius Domitius Ahenobarbus, vuoden 94 eaa. konsuli
Lucius Domitius Ahenobarbus, Gnaeus Domitius Ahenobarbuksen (vuoden 96 eaa. konsuli) poika.
Gnaeus Domitius Ahenobarbus, vuoden 32 eaa. konsuli
Lucius Domitius Ahenobarbus, vuoden 16 eaa. konsuli
Gnaeus Domitius Ahenobarbus, vuoden 32 konsuli, keisari Neron isä.
Lucius Domitius Ahenobarbus (Nero), Rooman viides keisari ja edellisen poika.
Timothy Ahearne

| Mitalit> Maa:   Yhdistynyt kuningaskunta.Miesten yleisurheilu. Olympialaiset  | Mitalit> Maa:   Yhdistynyt kuningaskunta.Miesten yleisurheilu. Olympialaiset  | Mitalit> Maa:   Yhdistynyt kuningaskunta.Miesten yleisurheilu. Olympialaiset  | Maa:   Yhdistynyt kuningaskunta> Miesten yleisurheilu. |
| --- | --- | --- | --- |
|  Kultaa | Lontoo 1908 | kolmiloikka |  |
Timothy "Tim" Joseph Ahearne (18. elokuuta 1885 – marraskuu 1968) oli irlantilainen yleisurheilija, kolmiloikan olympiavoittaja Lontoossa 1908. Hän edusti Isoa-Britanniaa, koska Irlannilla ei vielä tuohon aikaan ollut itsenäistä olympiakomiteaa.
Ahearne syntyi Dirreenissä ja kuoli Atheassa. Hänen nuorempi veljensä oli kolmiloikkaaja Daniel Ahearn, joka lähti siirtolaiseksi Yhdysvaltoihin edustaen uutta kotimaataan.
Ahearne otti osaa myös olympialaisten pituushyppyyn sijoittuen kahdeksanneksi tuloksella 672. Hän kilpaili myös vauhdittomassa pituushypyssä. 110 metrin aitajuoksussa hän karsiutui välierissä. Kolmiloikassa hänen voittotuloksensa oli olympiaennätys 14,92. Hän paransi edellistä Myer Prubsteinin nimissä ollutta olympiaennätystä 45 senttimetriä. Ahearne oli 170 cm pitkä ja painoi 57 kg.
Ahearnen ennätys pituushypyssä oli hieman Lontoon kisojen jälkeen hypätty 757. Seuraavana vuonna hän hyppäsi 771, mutta vauhtirata oli viettävä ja siksi sääntöjen vastainen.
Ágioi Pántes

Ágioi Pántesin saari, saaren vasemman kärjen edustalla myös pieni Mikronísin saari.
| --- | --- |
Muut nimet:  Ágios Antónios (Άγιος Αντώνιος)
Sijainti:  35°11′52″N, 25°43′49″E, Ágios Nikólaos Lasíthi, Kreeta Kreikka
Saariryhmä:  Kreetan saaret
Vesialue:  Mirampéllonlahti
Merialue:  Kreetanmeri, Egeanmeri, Välimeri
Pinta-ala:  0,346 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Ágioi Pántes (kreik. Άγιοι Πάντες; transl. myös Ágii Pántes, Ágii Pándes) eli Ágios Antónios (Άγιος Αντώνιος) on pieni Kreikan saari, joka kuuluu Kreetan saariin ja sijaitsee Mirampéllonlahdessa Ágios Nikólaoksen kaupungin edustalla. Saaren pinta-ala on 0,346 neliökilometriä ja se on asumaton (2021). Hallinnollisesti Ágioi Pántes kuuluu Ágios Nikólaoksen kuntaan, Lasíthin alueyksikköön ja Kreetan alueeseen.
Ágioi Pántes (taustalla vasemmalla) ja Ágios Nikólaoksen kaupunki.
Saari on saanut nimensä siellä olevasta kaikille pyhille (Ágioi Pántes) omistetusta kirkosta. Saarella on paljon toisen maailmansodan saksalais- ja italialaismiehityksen aikaisia linnoituskaivanteita. Heti saaren pohjoispuolella sijaitsee pienempi Mikronísin saari. Saaret toimivat yhdessä luonnollisina aallonmurtajina Ágios Nikólaoksen kaupungille ja satamalle.
Aiheesta muualla

Kuvia tai muita tiedostoja aiheesta Ágioi Pántes Wikimedia Commonsissa
Kreetan saaret
| --- | --- |
Pääsaari:  Kreeta
Alisaariryhmät:   Dionysadit Dragonáda  Gianysáda  Paximáda 
Muut pienemmät saaret:   Aféntis Christós  Ágioi Pántes  Ágioi Theódoroi  Ágios Nikólaos  Ágria Gramvoúsa  Chrysí  Día  Elafonísi  Elása  Gávdos  Gavdopoúla  Gkrántes  Ímeri Gramvoúsa  Kolokythiá  Koufonísi  Kymó  Kyriamádi  Lazaréta  Léon  Makronísi  Mikronísi, Iraklion  Mikronísi, Lasíthi  Móchlos  Palaiósouda  Paximádia Megálo Paximádi  Mikró Paximádi  Pontikonísi  Pseíra  Síderos  Soúda  Spinalónga  muita saaria
Agathonísi (kunta)

| Agathonísi Agathonísin kunta Αγαθονήσι Δήμος Αγαθονησίου |
| --- | --- |
 Agathonísin Megálo Chorió.
 Kunnan sijainti
 Agathonísi
 Koordinaatit: 37°30′N, 26°58′E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kálymnos
Hallinto:  
 – Asutustyyppi:  kunta
 – Kallikrates-koodi:  6102
 – Kuntakeskus:  Megálo Chorió
Pinta-ala:  
 – Kokonaispinta-ala:  14,5 km²
Väkiluku (2011):  185
 – Väestötiheys:  12,76 as./km²
Aikavyöhyke:  UTC+2
 – Kesäaika:  UTC+3
 
 agathonisi.gr 
Infobox OKVirheellinen NIMI-arvo: 
Agathonísi (kreik. Αγαθονήσι eli Δήμος Αγαθονησίου, Dímos Agathonisíou) on Kreikan kunta, joka sijaitsee Kálymnoksen alueyksikössä Etelä-Egean saarten alueella. Kunnan pinta-ala on 14,5 neliökilometriä ja väkiluku 185 (vuonna 2011). Kunnan kuntakeskus on Megálo Chorió.
Agathonísin kunta käsittää koko Agathonísin saaren. Sen lisäksi kuntaan kuuluvat pienemmät saaret Gláros, Kounéli, Nerá, Práso, Psathonísi ja Strongylí eli Strongyló. Saaret kuuluvat Dodekanesian saariryhmään.
Kunnan osat

Agathonísin kunta muodostuu seuraavista kylä- ja kaupunkiyhdyskunnista ja asutuksista:
| Kylä tai muu asutus | Väkiluku (2011) |  |
| --- | --- | --- |
| Gláros (saari) | 0 |  |
| Kounéli (saari) | 0 |  |
| Megálo Chorió | 168 |  |
| Mikró Chorió | 17 |  |
| Nerá (saari) | 0 |  |
| Psathonísi (saari) | 0 |  |
Yhteensä: 185
Aiheesta muualla

Δήμος Αγαθονησίου. Agathonísin kunnan verkkosivut. (kreikaksi)
Etelä-Egean saarten alue
| --- | --- |
Ándroksen alueyksikkö:  Ándros
Kálymnoksen alueyksikkö:   Agathonísi  Astypálaia  Kálymnos  Leipsoí  Léros  Pátmos 
Kárpathos-Kásoksen alueyksikkö:   Kárpathos  Kásos 
Kéa-Kýthnoksen alueyksikkö:   Kéa  Kýthnos 
Kosin alueyksikkö:   Kos  Nísyros 
Míloksen alueyksikkö:   Kímolos  Mílos  Sérifos  Sífnos 
Mýkonoksen alueyksikkö:  Mýkonos
Náxoksen alueyksikkö:   Amorgós  Náxos ja Pienet Kykladit 
Pároksen alueyksikkö:   Antíparos  Páros 
Ródoksen alueyksikkö:   Chálki  Megísti  Ródos  Sými  Tílos 
Sýroksen alueyksikkö:  Sýros-Ermoúpoli
Thíran alueyksikkö:   Anáfi  Folégandros  Íos  Síkinos  Thíra 
Tínoksen alueyksikkö:  Tínos
Agentti 000 ja kuoleman kurvit

| Agentti 000 ja kuoleman kurvit |
| --- | --- |
 DVD:n kansikuva
Ohjaaja:  Visa Mäkinen
Käsikirjoittaja:  Ismo Sajakorpi
Tuottaja:  Visa Mäkinen
Kuvaaja:  Pertti Aherva
Leikkaaja:  Christian Acander
Pääosat:  Ilmari Saarelainen Kielo Tommila Tenho Saurén
Valmistustiedot
Valmistusmaa:  Suomi
Tuotantoyhtiö:  Tuotanto Visa Mäkinen
Ensi-ilta:  16. syyskuuta 1983
Kesto:  88 min.
Alkuperäiskieli:  suomi
Budjetti:  n. miljoona mk
Katsojat:  57 250
Aiheesta muualla
IMDb 
Elonet
Infobox OKNimi-testi OK: 
Agentti 000 ja kuoleman kurvit on vuonna 1983 ensi-iltansa saanut Visa Mäkisen elokuva. Elokuva parodioi James Bond -elokuvaa Casino Royale vuodelta 1967. Elokuvissa sen näki 57 250 katsojaa.
Rooleissa

| 0 | 1 | 2 |
| --- | --- | --- |
|  Ilmari Saarelainen  | … |  Joonas G. Breitenfeld alias Agentti 000   |
|  Tenho Saurén  | … |  pankkirosvo    |
|  Allu Tuppurainen  | … |  Agentti 004   |
|  Johnny  Wood  | … |  Agentti 009   |
|  Kielo Tommila  | … |  Ulla Salla   |
|  Pekka Elomaa  | … |  Ministeriön jäsen   |
|  Matti Ruohola  | … |  Pankkirosvo   |
|  Martti Pennanen  | … |  "X", Suojeluspoliisin päällikkö   |
|  Seppo Kolehmainen  | … |  museon opas   |
|  Matti Mäntylä  | … |  everstiluutnantti Armas Virtanen   |
Arvioita

Video-oppaassa vuodelta 1994 Bello Romano sanoi, ettei Mäkisen yritys tehdä kotimaista toimintaelokuvaa ole täysin epäonnistunut. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.
Agía Kyriakí (Kálymnos)

Agía Kyriakín saari.
| --- | --- |
Sijainti:  36°58′34″N, 26°54′42″E, Kálymnos Kálymnos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Korkein kohta:  58–60 m
Pinta-ala:  0,144 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Agía Kyriakí (kreik. Αγία Κυριακή) on pieni Kreikan saari, joka kuuluu Dodekanesian saariryhmään ja sijaitsee Kálymnoksen saaren länsirannikon Pánormoksen kylän edustalla, etelään Télendoksen saaresta. Saaren pinta-ala on 0,144 neliökilometriä ja se on asumaton. Hallinnollisesti Agía Kyriakí kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen.
Agía Kyriakín saari (vasemmalla) sekä Télendos (taustalla oikealla) ja Kálymnos (oikealla).
Saari on saanut nimensä siellä olevasta Pyhälle Kyriakelle (Agía Kyriakí) omistetusta kirkosta. Saaren suurin korkeus on noin 58–60 metriä merenpinnasta laskettuna. Se on jyrkkä länsisivultaan ja laskee itään päin.
Aiheesta muualla

Kuvia tai muita tiedostoja aiheesta Agía Kyriakí Wikimedia Commonsissa
Dodekanesia
| --- | --- |
Pääsaaret:   Astypálaia  Kálymnos  Kárpathos  Kásos  Kastelórizo (Megísti)  Kos  Léros  Nísyros  Pátmos  Ródos  Sými  Tílos 
Muut suuremmat saaret:   Agathonísi  Alimiá  Arkoí  Farmakonísi  Gyalí  Kínaros  Lévitha  Leipsoí  Nímos  Psérimos  Saría  Télendos 
Pienet saaret:   Adelfoí  Áfoti  Ágios Antónios  Agía Kyriakí, Astypálaia  Agía Kyriakí, Kálymnos  Agía Kyriakí, Léros  Agía Marína  Agía Thékla  Ágios Andréas  Ágios Geórgios, Megísti  Ágios Geórgios, Pátmos  Ágios Theódoros  Agriélaia  Ammoúdi  Antítilos  Ánydro  Apanonísia  Archángelos  Archangélou  Arefoúsa  Argeloússa  Armáthia  Artikonísi  Aspronísia Makrý Aspronísi  Megálo Aspronísi  Mikró Aspronísi  Aspropníchtis  Astakidonísia Astakída  Astakidópoulo  Chténi  Siál  Aváptistos  Avgó  Balámou  Chálavra Káppari  Makronísi  Piáto  Piláfi, Leipsoí  Psómos  Stavrí  Chamilí  Charkiás  Chiliomódi  Chína  Chondró  Chondronísi  Chondrós  Despotikó  Diakóftis  Diavátes Karavalonísi  Megalonísi  Divoúnia  Drosonísi  Exonísi  Faradonísia  Fokionísia  Frágkos  Ftenó  Gáidaros Livadeión  Gáidaros Megálou Chorioú  Gialesíno  Gláros, Agathonísi  Gláros, Léros  Glynó  Griá  Ímia  Kalapódia  Kalavrós  Kalólimnos  Kalóvolos  Kandelioússa  Karávolas  Karofýlla  Káto Prasoúa  Katsagrélli  Katsikópoula  Kentronísi  Kolófonas, Chálki  Kolófonas, Kásos  Kómaros  Kouloúndros  Kouloúra  Kounéli  Kounoúpoi  Koúrika  Koutsomýti  Krevátia  Krevatió  Kténia  Liádia Megálo Livádi  Pláka, Léros  Lígkia  Líra  Lítra  Maelonísi  Makronísi, Kásos  Makronísi, Pátmos  Makrý  Manóli  Márathos  Marmarás  Mávra  Mávro Poïní  Megálo Mávro Poïní  Megálo Trístomo  Mikrí Kouloúra  Mikró Sofráno  Mikró Trístomo  Moíra  Moní  Nekrothíki  Nerá, Agathonísi  Nerá, Kálymnos  Nípouri  Nisáki  Nisí  Nisierós  Ofidoússa  Oxiá  Pacheiá  Palaiókastro  Páno Prasoúa  Páploma  Patelída  Paximáda  Pentánisa  Pénte Vráchoi  Pergoússa  Petrokáravo  Piganoússa  Piláfi, Pátmos  Pítta  Pláka, Kásos  Plateía  Pláti, Kálymnos  Pláti, Kásos  Pláti, Sými  Polýfados  Pontikonísia Megálos Pontikós  Mikrós Pontikós  Pontikoúsa  Porionísi  Práso  Prasonísi, Kárpathos pohj.  Prasonísi, Kárpathos itä  Prasonísi, Pátmos  Prasonísi, Ródos  Prasoúda  Psathonísi, Agathonísi  Psathonísi, Pátmos  Psomí  Psoradiá  Ro  Safonídi  Saráki  Savoúra  Sélli  Sesklí  Sfýra  Skláves  Smyneronísi  Sochás  Sókastro  Spoláto  Strongylí, Agathonísi  Strongýli, Chálki  Strongýli, Kásos  Strongylí, Léros  Strongylí, Megísti  Strongylí, Nísyros  Strongyló, Pátmos  Strongyló, Ródos  Sýrna  Tigáni  Tragonéra  Tragonísi  Tragoúsa  Tría Nisiá Mesonísi  Plakída  Stefánia  Troumpéto  Trypití  Tsoúka, Chálki  Tsoúka, Pátmos  Tsoukáki  Vasilikí  Velóna  Xéra  Xóplakes  Zaforás
Aggressiivi

Aggressiivi on erityisesti tunnepitoisissa puuskahduksissa esiintyvä suomen kielen verbirakenne, joka ilmaisee kieltoa tai torjuntaa. Tyypillisesti se muistuttaa kieltolausetta, mutta siitä puuttuu kieltoapuverbi (en, et, ei, emme, ette, eivät). Sen sijaan aggressiiviin sisältyy usein jokin kirosana, joka helposti mielletäänkin aggressiivin leimalliseksi piirteeksi.
Aggressiivia voidaan pitää muoti-ilmiönä, joka liittyy etenkin nuorten kielenkäyttöön, mutta aggressiiville tyypillistä kieltoverbin poisjättämistä on havaittu jo 1900-luvun alun murreaineistoissa. Vaikka aggressiivia esiintyy puhekielessä varsin laajasti, sen erityisluonteeseen ei ole suomen kieliopeissa juuri kiinnitetty huomiota, vaan sitä on pidetty lähinnä kieltolauseen poikkeusmuotona.
Rakenne

Aggressiivin rakennetta ja luonnetta on tarkastellut Lari Kotilainen vuonna 2007 julkaistussa väitöstutkimuksessaan. Hänen mukaansa kyseessä on erityinen konstruktiotyyppi, jolle on ominaista kieltoverbittömyys, reaktiivisuus, tunnepitoisuus ja verbiloppuisuus; lisäksi rakenteen alussa on usein kirosana, ja siihen tapaa sisältyä jokin kieltohakuinen sana (tyypillisesti mitään, jonka voi tulkita pronominiksi tai adverbiksi). Täsmällisemmin Kotilainen on tunnistanut konstruktion neljä perusmuunnelmaa:
kieltoverbitön kieltokonstruktio (mahdollinen kirosana + verbin täydenteet ja määritteet ja adverbit + pääverbin kieltomuoto)
myöntökieltokonstruktio (kirosana yksikössä tai monikossa + verbin täydenteet ja määritteet ja adverbit + pääverbin myöntömuoto)
toistokonstruktio (kirosana monikossa + pääverbin myöntömuoto, lekseemi mainittu jo edellä)
paskat välitän -konstruktio (subjekti + kirosana monikossa + välittää-verbi + verbin täydenteet ja määritteet)